**ຄວາມທຸກແລະໄຊຊະນະຂອງຜູ້ຮັບໃຊ້ພຣະເຈົ້າ**

**(ຄຳເທດສະໜາຕອນທີ່ 1 ໃນອິດສະຢາ 53)**

**THE SUFFERING AND TRIUMPH OF GOD’S SERVANT!**

**(SERMON NUMBER 1 ON ISAIAH 53)**

ໂດຍ ດຣ. ອາແອວ ໄຮເມີ ຈູເນຍ.

by Dr. R. L. Hymers, Jr.

ຄຳເທດສະໜາທີ່ເທດທີ່ຄຣິສຕະຈັກແບ໊ບຕິດເທເບີນາໂຄແຫ່ງລອສເອງເຈີລິສ

ໃນຕອນເຊົ້າວັນຂອງພຣະເຈົ້າ 24/2/2013

A sermon preached at the Baptist Tabernacle of Los Angeles

Lord’s Day Morning, February 24, 2013

“ເບິ່ງແມ້ຜູ້ຮັບໃຊ້ຂອງເຮົາຂອງເຮົາຈະເຮັດຢ່າງມີສະຕິປັນຍາທ່ານຈະສູງເດັ່ນແລະ ເປັນທີ່ເທີດທູນແລະທ່ານຈະສູງຫຼາຍດ້ວຍຄົນເປັນຈຳນວນຫຼາຍຕະລຶງເພາະທ່ານສັນໃດໜ້າຕາຂອງທ່ານເສຍໂສມຫຼາຍກວ່າມະນຸດຄົນໃດແລະຮູບຮ່າງຂອງທ່ານກໍເສຍໂສມຫຼາຍກວ່າລູກທັງຫຼາຍຂອງມະນຸດຄົນໃດທ່ານກໍຈະເຮັດໃຫ້ບັນດາປະຊາຊາດເປັນອັນຫຼາຍຕົກຕະລຶງສັນນັ້ນບັນດາກະສັດກໍຈະປິດພຣະໂອດເພາະທ່ານນັ້ນເພາະເຂົາທັງຫຼາຍຈະເຫັນສິ່ງທີ່ບໍ່ມີໃຜບອກເຂົາແລະເຂົາຈະພິລະນາເຖິງສິ່ງທີ່ເຂົາບໍ່ເຄີຍໄດ້ຍິນ” (ອິດສະຢາ 52:13-15)

ກະລຸນາເປີດໜ້ານີ້ເອົາໄວ້, ຂໍ້ພຣະຄຳພີເຫຼົ່ານີ້ຈະລວມທັງບົດທີ່ 53 ຫຼາຍກວ່າບົດທີ່ 52, ອີງ

ຕາມທີ່ດຣ. ຈອນກິລເຊັ່ນດຽວກັນກັບນັກບັນຍາຍພຣະຄຳພີສະໄໝທີ່ວ່າ “ສ່ວນຫຼາຍ” ໄດ້ກ່າວໄວ້

(ດຣ.ແຟຣັງອີ.ເກເບລິນ ***The Expositor’s Bible Commentary,*** Regency Reference Library, 1986, volume 6, ໜ້າ 300).

ຂໍ້ພຣະທຳທັງໝົດຈາກບົດທີ່ 52 ຂໍ້ 13 ເຖິງບົດທີ່ 53 ຂໍ້ 12 ເວົ້າເຖິງ “ຄວາມທຸກລຳບາກຜູ້ຮັບໃຊ້”ຂອງພຣະເຈົ້າ. ທ່ານມັດທິວເຮນຣີ່ໄດ້ເວົ້າວ່າ:

ຄຳພະຍາກອນນີ້ຊື່ງເລີ່ມຕົ້ນຈາກບ່ອນນີ້ຕໍ່ຈົນເຖິງຕອນທ້າຍຂອງບົດຕໍ່ໄປຕ່າງກໍຊີ້ໄປທີ່ພຣະເຢຊູຄຣິດຢ່າງຈະແຈ້ງ,ຄົນຢິວສະໄໝກ່ອນມີຄວາມເຂົ້າໃຈເຖິງພຣະເມສິຢາ, ພວກ(ອາຈານ)ສະໄໝໄໝຕ່າງກໍແປບິດເບືອນເຖິງຄວາມຄວາມເຈັບປວດນີ້ໄປ, ແຕ່ຟີລິບ(ຈາກຂໍ້ພຣະຄຳພີນີ້)ໄດ້ເທດສະໜາເຖິງເລື່ອງພຣະຄຣິດຕໍ່ຂັນທີໄດ້ກ່າວໂຕ້ແຍ້ງຜ່ານມາວ່າ “ຄຳພະຍາກອນນີ້ໄດ້ກ່າວເຖິງພຣະອົງ”ຄືພຣະອົງບໍ່ແມ່ນຜູ້ອື່ນໃດ ກິດຈະການ 8:34-35 (***ຄຳອະທິບາຍຂອງມັດທິວເຮນຣີ່ໃນພຣະຄຳພີທັງເຫຼັ້ມ*** ສຳນັກພິມ ເຮັນຣີ່ສັນ, ພິມໃຫມ່ 1996 ບົດທີ່ 4 ໜ້າ 235)

ຄົນຢິວບູຮານຄົນໜື່ງຊື່ Targum ເວົ້າວ່າ: ນີ້ກ່າວເຖິງພຣະເມດສິຍາຕາມທີ່ທຳມາຈານເຊັ່ນອາເບັນ ເອສຣາແລະອັນເຊກໄດ້ກ່າວເອົາໄວ້ (ດຣ. ຈອນກິລ ***ການເປີດເຜີຍຂອງພຣະຄຳພີເດີມt,*** The Baptist Standard Bearer, ພິມໃຫມ່ປີ 1989 , ບົດທີ່ I, ໜ້າ. 309).

ເຊັ່ນດຽວກັນຍັງລວມເຖິງນັກບັນຍາຍຄຣິສຕຽນຜ່ານປະຫວັດສາດຫຼາຍຄົນກໍໄດ້ກ່າວວ່າຄຳພະຍາກອນນີ້ເລັ່ງເຖິງພຣະເຢຊູຄຣິດ. ສະເປີໂຈນກ່າວວ່າ:

ພວກເຂົາເວົ້າເຖິງຄົນອື່ນໄດ້ແນວໃດ? ຈະມີໃຜອີກທີ່ຜູ້ພະຍາກອນເວົ້າເຖິງ?

ຖ້າຫາກບຸລຸດຊາວນາຊາເລັດ,ພຣະບຸດຂອງພຣະເຈົ້າບໍ່ແມ່ນຕາມທີ່ເຫັນໃນຂໍ້ພຣະຄຳພີທັງສາມຂໍ້ເວົ້າເຖິງແລ້ວມັນກໍຈະເປັນຄືກັບຄວາມມືດໃນຕອນທ່ຽງ

ຄືນ. ພວກເຮົາບໍ່ເຄີຍລັງເລເລີຍທີ່ຈະປະຍຸກໃຊ້ທຸກໆຄຳເລັງເຖິງພຣະເຢຊູ

ຄຣິດພຣະເຈົ້າຂອງເຮົາ. (ຊີເອຊ ສະເປີໂຈນ, “ໄຊຊະນະທີ່ີແນ່ນອນຂອງ ຜູ້ທີ່ຖືກຄຶງ” ***The Metropolitan Tabernacle Pulpit,*** Pilgrim Publications, 1971 reprint, volume XXI, p. 241).

ຄືກັບທີ່ໄດ້ເອີຍເຖິງໄປແລ້ວໂດຍມັດທິວເຮັນຣີ່, ຟີລິບນັກປະກາດຂ່າວປະເສີດໄດ້ເວົ້າເຖິງໃນຂໍ້ພຣະຄຳພີນີ້ເລັງເຖິງຄວາມທຸກລຳບາກຂອງພຣະຄຣິດ.

“ຂັນ​ທີ​ຈຶ່ງ​ຖາມ​ຟີ​ລິບ​ວ່າ "ສາດ​ສະດາ​ພະຍາກອນ​ໄດ້​ກ່າວ​ຢ່າງ​ນັ້ນ​ເລັງ​ເຖິງ​ຜູ້​ໃດ ເລັງ​ເຖິງ​ຕົວ​ທ່ານ​ເອງ ຫລື​ເລັງ​ເຖິງ​ຜູ້​ອື່ນບອກ​ຂ້າ​ພະ​ເຈົ້າ​ເຖີດ"ຝ່າຍ​ຟີ​ລິບ​ຈຶ່ງ​ເລີ່ມ​ຕົ້ນ​ເລົ່າເລື່ອງ​ກ່າວ​ຕາມ​ພຣະ​ຄຳ​ພີ​ຂໍ້​ນັ້ນຊີ້​ແຈງ​ເຖິງ​ເລື່ອງ​ພຣະ​ເຢ​ຊູ” (ກິດຈະການ 8:34-35)

ພວກເຮົາບໍ່ສາມາດເຮັດດີໄປກວ່ານັກບູຮານເຊັ່ນທາກຳທຳມາຈານສະໄໝບູຮານ, ຜູ້ປະກາດຂ່າວປະເສີດຟີລິບແລະຄຣິສຕຽນນັກອະທິບາຍທຸກຍຸກທຸກສະໄໝ. ຂໍ້ພຣະຄຳພີແຕ່ລະຂໍ້ໃນຫົວຂໍ້ຂອງ

ເຮົາໄດ້ພະຍາກອນເຖິງພຣະເມດສິຍາຄືພຣະເຈົ້າພຣະເຢຊູຄຣິດ.

**I. ປະການທີ່ໜື່ງເຮົາເຫັນການຮັບໃຊ້ຂອງພຣະຄຣິດຕໍ່ພຣະເຈົ້າ**

ຄືພຣະເຈົ້າພຣະບິດາທີ່ເປັນຜູ້ກ່າວໃນຂໍ້ທີ່ 13

“ເບິ່ງແມ້ຜູ້ຮັບໃຊ້ຂອງເຮົາຂອງເຮົາຈະເຮັດຢ່າງມີສະຕິປັນຍາທ່ານຈະສູງເດັ່ນ

ແລະເປັນທີ່ເທີດທູນແລະທ່ານຈະສູງຫຼາຍ” (ອິດສະຢາ 52:13)

ພຣະເຈົ້າບອກພວກເຮົາໃຫ້ເບິ່ງທີ່ “ຜູ້ຮັບໃຊ້” ຂອງພຣະອົງເມື່ອພຣະເຢຊູຄຣິດສະເດັດເຂົ້າມາໃນໂລກ

ພຣະອົງ

“ແຕ່​ໄດ້​ຊົງກະທຳ​ພຣະອົງ​ເອງ​ໃຫ້​ບໍ່​ມີ​ຊື່​ສຽງ​ໃດໆແລະ​ຊົງ​ຮັບ​ສະພາບ​ຢ່າງ​ຜູ້​ຮັບ​ໃຊ້ຊົງ​ຖື​ກຳ​ເນີດ​ໃນ​ລັກສະນະ​ຂອງ​ມະນຸດ” (ຟີລິບປອຍ 2:7)

ໃນຖານະຜູ້ຮັບໃຊ້ຂອງພຣະເຈົ້າໃນໂລກນີ້ພຣະຄຣິດຊົງມີຄວາມຮອບຄອບແລະປະພຶດຕົນຢ່າງສະຫຼຽວ ສະຫຼາດ. ທຸກສິ່ງທີ່ພຣະເຢຊູຊົງກ່າວແລະກະທຳໃນຊ່ວງທີ່ຮັບໃຊ້ໃນໂລກນີ້ສຳເລັດລົງດ້ວຍສະຕິປັນຍາ ທີ່ຍິ່ງໃຫຍ່. ໃນຕອນທີ່ເປັນເດັກນ້ອຍໃນພຣະວິຫານພວກອາຈານຕ່າງກໍມີຄວາມປະຫຼາດໃຈໃນສະຕິປັນ ຍາຂອງພຣະອົງ, ຫຼັງຈາກນັ້ນຕໍ່ມາພວກຟາຣິສີແລະພວກສະດຸສີກໍບໍ່ສາມາດຕອບພຣະອົງໄດ້ແລະແມ່ນ ແຕ່ປີລາດເຈົ້າແຂວງຂອງພວກໂລມັນກໍຕ້ອງຫຸບປາກເມື່ອພຣະອົງຊົງກ່າວອອກໄປ.

ຈາກນັ້ນຂໍ້ພຣະຄຳພີ ຂອງເຮົາກໍເວົ້າກ່ຽວຂ້ອງກັບຜູ້ຮັບໃຊ້ຂອງພຣະເຈົ້າວ່າ:

“ທ່ານຈະສູງເດັ່ນແລະເປັນທີ່ເທີດທູນແລະທ່ານຈະສູງຫຼາຍ”

(ອິດສະຢາ 52:13)

ພາສາອັງກິດສະໄໝໃໝ່ສາມາດແປເປັນ “ຍົກ”, “ຍົກຂື້ນ”ແລະ “ຍົກຂື້ນຢ່າງສູງ” ດຣ. ເອັດເວີດເຈ

ຢັງ ໄດ້ຊີ້ບອກວ່າ “ມັນເປັນໄປບໍ່ໄດ້ທີ່ຈະອ່ານຂໍ້ພຣະຄຳພີເຫຼົ່ານີໂດຍປາສະຈາກການເຕືອນສະຕິເຖິງການຍົກຂື້ນຂອງພຣະຄຣິດໃນຟີລິບປອຍ 2:9-11 ແລະກິດຈະການ 2:33” (ດຣ. ເອັດເວີດ ເຈ ຢັງ***ໜັງສືອິດສະຢາ*** ເອີດແມນສ໌ 1972 ເລຶ່ືອງທີ່ 3 ໜ້າ 336)

“ເຫດ​ສະ​ນັ້ນ​ພຣະ​ເຈົ້າ​ຈຶ່ງ​ໄດ້​ຊົງ​ຍົກ​ພຣະອົງ​ຂຶ້ນ​ຢ່າງ​ສູງ​ທີ່ສຸດ​ດ້ວຍແລະ​ໄດ້​ຊົງ​ປະ​ທານ​ພຣະນາມ​ເໜືອ​ນາມ​ທັງປວງ​ໃຫ້​ແກ່​ພຣະອົງ” (ຟີລິບປອຍ 2:9)

“ພຣະ​ເຢ​ຊູ​ນີ້​ພຣະ​ເຈົ້າ​ໄດ້​ຊົງ​ບັນ​ດານ​ໃຫ້​ຄືນ​ພຣະຊົນ​ແລ້ວຂ້າ​ພະ​ເຈົ້າ​ທັງ​ຫລາຍ​ເປັນ​ພະຍານ​ໃນ​ຂໍ້​ນີ້ ເຫດ​ສະ​ນັ້ນ​ເມື່ອ​ພຣະ​ຫັດ​ເບື້ອງ​ຂວາ​ຂອງ​ພຣະ​ເຈົ້າ​ໄດ້​ຊົງ​ຕັ້ງ​ພຣະອົງ​ຂຶ້ນ...ພຣະອົງ​ໄດ້​ຊົງ​ເທ​ລິດ​ເດດ​ນີ້​ລົງ​ມາ” (ກິດຈະການ 2:32-33)

“ເບິ່ງແມ້ຜູ້ຮັບໃຊ້ຂອງເຮົາຂອງເຮົາຈະເຮັດຢ່າງມີສະຕິປັນຍາທ່ານ*ຈະສູງເດັ່ນ*

ແລະ*ເປັນທີ່ເທີດທູນ*ແລະທ່ານ*ຈະສູງຫຼາຍ* ” (ອິດສະຢາ 52:13)

ຍົກຍ້ອງ -“ຍົກ” ເທີດທູນ - “ຍົກຂື້ນ”ສູງຫຼາຍ - “ຍົກຂື້ນຢ່າງສູງ” ນີ້ຄືຂໍ້ພຣະຄຳພີທີ່ສະທ້ອນໃຫ້

ເຫັນເຖິງຂັ້ນຕອນການຍົກຂື້ນຂອງພຣະເຢຊູ, ພຣະອົງຊົງຟື້ນຂື້ນຈາກຄວາມຕາຍ! ພຣະອົງຊົງຖືກຍົກ

ຂື້ນສູ່ສະຫວັນ! ຕອນນີ້ພຣະອົງຊົງນັ່ງທີ່ເບື້ອງຂວາພຣະຫັດຂອງພຣະເຈົ້າ! ຍົກຍ້ອງ -“ຍົກ” ເທີດທູນ - “ຍົກຂື້ນ”ສູງຫຼາຍ - ຈົນກະທັ່ງທີ່ພຣະຫັດຂວາຂອງພຣະເຈົ້າໃນສະຫວັນ! ເອແມນ!

ພຣະອົງຊົງຖືກຍົກຂື້ນຈາກຄວາມຕາຍ

ພຣະອົງຊົງຮ້ອງວ່າ “ສຳເລັດແລ້ວ”

ດຽວນີ້ໃນສະຫວັນຊົງຖືກຍົກຂື້ນສູງ

ຮາເລລູຢາພຣະຜູ້ຊ່ວຍໃຫ້ລອດ

(“ຮາເລລູຢາພຣະຜູ້ຊ່ວຍໃຫ້ລອດ!”ໂດຍຟີລິບ ພີ ບລີສ 1833-1876)

“ເບິ່ງແມ້ຜູ້ຮັບໃຊ້ຂອງເຮົາຂອງເຮົາຈະເຮັດຢ່າງມີສະຕິປັນຍາທ່ານຈະສູງເດັ່ນ

ແລະເປັນທີ່ເທີດທູນແລະທ່ານຈະສູງຫຼາຍ” (ອິດສະຢາ 52:13)

ພຣະເຢຊູຄືຜູ້ຮັບໃຊ້ຂອງພຣະບິດາ - ພຣະເຈົ້າພຣະບຸດ - ຊົງຟື້ນຄືນຈາກຄວາມຕາຍສະເດັດຂື້ນສູ່

ສະຫວັນ, ຊົງນັ່ງທີ່ພຣະຫັດເບື້ອງຂວາຂອງພຣະບິດາ! ຮາເລລູຢາ! ພຣະຜູ້ຊ່ວຍໃຫ້ລອດ!

**II**. **ປະການທີ່ສອງເຮົາເຫັນການເສຍສະຫຼະຂອງພຣະຄຣິດເພື່ອຄວາມບາບ**

ກະລຸນາອ່ານຂໍ້ 14 ດັງໆ

“ດ້ວຍຄົນເປັນຈຳນວນຫຼາຍຕະລຶງເພາະທ່ານສັນໃດ ໜ້າຕາຂອງທ່ານເສຍໂສມຫຼາຍກວ່າມະນຸດຄົນໃດແລະຮູບຮ່າງຂອງທ່ານກໍເສຍໂສມຫຼາຍກວ່າລູກທັງຫຼາຍຂອງມະນຸດຄົນໃດ” (ອິດສະຢາ 52:14)

ດຣ. ຢັງກ່າວວ່າຄົນທີ່ໄດ້ເຫັນ “ບັນຫາການເສຍໂສມຂອງຜູ້ຮັບໃຊ້[ອາດຈະເປັນ ]ເຮັດໃຫ້ໜ້າຢ້ານແລະທຸບຕີໂດຍເຮັດໃຫ້ຢ້ານ…ການເສຍໂສມຂອງພຣະອົງ[ອາດຈະເປັນ ]ເປັນເລື່ອງໃຫຍ່ຫຼາຍຈົນພຣະອົງບໍ່ປາກົດເຫັນວ່າຄືມະນຸດອີກ…ຮູບຮ່າງຂອງພຣະອົງເສຍໂສມຫຼາຍຈົນບໍ່ມີຄວາມເປັນມະນຸດເລີຍ. ນີ້ຄືຄຳເວົ້າທີ່ຮຸນແຮງຊື່ງໄດ້ເວົ້າເຖິງຄວາມທຸກອັນຍິ່ງໃຫຍ່ຂອງພຣະອົງ (ເຫຼັ້ມດຽວກັນໜ້າ 337-338).

ພຣະເຢຊູຄຣິດຊົງເສຍໂສມໃນຊ່ວງເວລາຄວາມທຸກທໍລະມານຂອງພຣະອົງ. ຄືນກ່ອນທີ່ພຣະ

ອົງຈະຖືກຄຶງພຣະອົງຊົງຢູ່ “ໃນຄວາມເຈັບປວດ”

“ເມື່ອ​ພຣະອົງ​ຊົງ​ເປັນ​ທຸກ​ຫຼາຍ​ພຣະອົງ​ຍິ່ງ​ປົງ​ພຣະ​ໄທ​ອະທິຖານເຫື່ອ​ຂອງ​ພຣະອົງ​ເປັນ​ເໝືອນ​ເລືອດ​ໄຫລ​ຢາດ​ລົງ​ເຖິງ​ດິນ​ເປັນ​ເມັດ​ໃຫຍ່” (ລູກາ 22:44)

ເລື່ອງນີ້ເກີດຂື້ນກ່ອນທີ່ພວກເຂົາຈະມາຈັບພຣະອົງ,ໃນສວນເກດເສມານີທີ່ມືດມົນ,ການພິພາກສາສຳຫຼັບ

ຄວາມບາບຂອງເຮົາໄດ້ຕົກຢູ່ທີ່ພຣະອົງ,ເມື່ອພວກທະຫານມາຈັບພຣະອົງ ພຣະອົງຊົງປຽກໂຊມໄປ

ດ້ວຍເລືອດແລ້ວ.

ຫຼັງຈາກນັ້ນພວກເຂົາກໍຈັບພຣະອົງແລະຕີພຣະອົງທີ່ໃບໜ້າ. ຜູ້ພະຍາກອນອິດສະຢາໄດ້ກ່າວ

ໄວ້ໃນຂໍ້ອື່ນອີກເລື່ອງຄວາມທຸກທໍລະມານຂອງຜູ້ຮັບໃຊ້ວ່າ:

“ຂ້າພະເຈົ້າຫັນຫຼັງໃຫ້ແກ່ຜູ້ທີ່ໂບຍຕີຂ້າພະເຈົ້າແລະຫັນແກ້ມໃຫ້ແກ່ຄົນທີ່ດຶງ

ໜວດເຄົາຂ້າພະເຈົ້າອອກ ຂ້າພະເຈົ້າບໍ່ໜີໜ້າຈາກຄວາມອາຍແກ່ການຖົ່ມນ້ຳ

ລາຍຮົດ” (ອິດສະຢາ 50:6)

ລູກາກ່າວວ່າ “ເຂົາຈື່ງຕົບພຣະພັກພຣະອົງ” (ລູກາ 22:64). ມາລະໂກກ່າວວ່າປີລາດ “ໄດ້​ໃຫ້ຂ້ຽນ​ຕີ​ພຣະອົງ” (ມາລະໂກ 15:15). ໂຢຮັນໄດ້ກ່າວ່າ:

“ຂະນະ​ນັ້ນ​ປີ​ລາດ​ຈຶ່ງ​ໃຫ້​ເອົາ​ພຣະ​ເຢ​ຊູ​ໄປ​ໂບຍ​ຕີ ແລະ​ພວກ​ທະຫານ​ກໍ​ເອົາ​

ໜາມ​ສານ​ເປັນ​ມົງ​ກຸດ​ສວມ​ພຣະ​ສຽນ​ຂອງ​ພຣະອົງແລະ​ໃຫ້​ພຣະອົງ​ສວມ​ເສື້ອ​ສີ​ມ່ວງແລ້ວ​ທູນ​ວ່າ "ທ່ານ​ກະສັດ​ຂອງ​ພວກ​ຢິວຂໍ​ຊົງ​ພຣະ​ຈະເລີນ" ແລະ​ເຂົາ​ກໍ​ຕົບ​ພຣະອົງ​ດ້ວຍ​ຝ່າ​ມື” (ໂຢຮັນ 19:1-3)

ຫຼັງຈາກນັ້ນພວກເຂົາກໍເອົາຕະປູມາຕອກທີ່ມືແລະຕີນຂອງພຣະອົງທີ່ກາງແຂນ. ຄືກັບທີ່ດຣ.ຢັງໄດ້ໃສ່

ລົງໄປວ່າ “ໜ້າຕາຂອງພຣະອົງເສຍໂສມຫຼາຍຈົນພຣະອົງບໍ່ມີຄວາມເປັນມະນຸດອີກຕໍ່ໄປ” (ເຫຼັ້ມດຽວກັນໜ້າ 338).

“ດ້ວຍຄົນເປັນຈຳນວນຫຼາຍຕະລຶງເພາະທ່ານສັນໃດໜ້າຕາຂອງທ່ານເສຍໂສມຫຼາຍກວ່າມະນຸດຄົນໃດແລະຮູບຮ່າງຂອງທ່ານກໍເສຍໂສມຫຼາຍກວ່າລູກທັງຫຼາຍຂອງມະນຸດຄົນໃດ” (ອິດສະຢາ 52:14)

ການແຕ້ມຮູບສະໄໝໄໝສ່ວນຫຼາຍແຕ້ມບໍ່ໃກ້ຄຽງກັບໜັງຂອງເມວກິບສັນທີ່ຊື່ວ່າ“The Passion of the Christ,”ເປັນການສະແດງເຖິງລັກສະຂອງພຣະອົງຫຼັງຈາກທີ່ຖືກຂ້ຽນ,ຕີແລະຄຶງທີ່ກາງແຂນ.

ພຣະຄຳພີສະບັບ***ສະກໍຟິວ ສຶກສາ***ກ່າວເຖິງຂໍ້ນີ້ວ່າ “ຕາມຫຼັກໂຕອັກສອນແລ້ວສະແດງເຖິງການປະເຊີນກັບບັນຫາ ‘ຈາກພຣະລັກສະນະຄວາມເປັນມະນຸດຂອງພຣະອົງເບິ່ງຄືວ່າຕອນນີ້ພຣະອົງຈະບໍ່ແມ່ນລູກຂອງມະນຸດອີກຕໍ່ໄປ’ – ‘ບໍ່ແມ່ນມະນຸດຈາກບາດແຜທີ່ມັດທາຍ 26 ໄດ້ອະທິບາຍເອົາໄວ້…” ໃຫ້ເຮົາຟັງເພງຂອງໂຢເຊບຮາດທ໌ (ຄ.ສ.1712-1768).

ດ້ວຍໜາມຮ່າງກາຍຂອງພຣະອົງຈື່ງມີແຜເລິກແລະເລືອດອອກ

ໄດ້ສົ່ງໃຫ້ຢອດເລືອດໄຫຼຕາມທຸກສ່ວນຂອງຮ່າງກາຍ

ຫຼັງຂອງພຣະອົງຖືກຂ້ຽນຕີຢ່າງໜັກ

ຄົນຂ້ຽນຕີນັ້ນໄດ້ຈີກຫົວໃຈຂອງພຣະອົງ.

ຕອກກາຍທີ່ບໍ່ມີເສື້ອຜ້າກັບໄມ້ທີ່ສາບແຊ່ງ

ເປີດເຜີຍແກ່ໂລກແລະສະຫວັນເບື້ອງເທິງ

ພາບແຫ່ງບາດແຜແລະເລືອດ

ພາບຄວາມເສົ້າຈາກການບາດເຈັບເພາະຄວາມຮັກ

(“ ການທຸກທໍລະມານຂອງພຣະອົງ” ໂດຍໂຢເຊບຮາດ 1712-1768

to the tune of “‘Tis Midnight, and on Olive’s Brow”).

ເປັນຫຍັງພຣະຜູ້ຊ່ວຍໃຫ້ລອດທີ່ຮັກບອກຂ້າພະເຈົ້າວ່າເປັນຫຍັງ

ພຣະອົງຊົງນອນລົງພ້ອມກັບເລືອດທີ່ຫລັ່ງອອກມາ

ພຣະອົງຊົງເຄື່ອນໄຫວໄດ້ແນວໃດໜໍ?

ທຸກຢ່າງທີ່ເຮັດນັ້ນ - ກໍເພື່ອຄວາມຮັກ

(“ເກັດເສມານີ ເດິະໂອລີບເພຣສ” ໂດຍ ໂຢເຊບ ຮາດທ໌ 1712-1768to the tune of “‘Tis Midnight, and on Olive’s Brow”).

ເປັນຫຍັງພຣະຜູ້ຊ່ວຍໃຫ້ລອດທີ່ຮັກບອກຂ້າພະເຈົ້າວ່າເປັນຫຍັງໜ້າຕາຂອງພຣະອົງ“ເສຍໂສມ

ຫຼາຍກວ່າມະນຸດຄົນໃດແລະຮູບຮ່າງຂອງທ່ານກໍເສຍໂສມຫຼາຍກວ່າລູກທັງຫຼາຍຂອງມະນຸດຄົນໃດ”? ຄຳຕອບໄດ້ບອກໄວ້ໃນຕອນທ້າຍຂອງຂໍ້ທີ່ 12 ໃນບົດທີ່ 53, “ທ່ານກໍແບກບາບຂອງຄົນເປັນອັນຫຼາຍ” (ອິດສະຢາ 53:12) ນີ້ຄືການເສຍສະຫຼະຂອງພຣະຄຣິດເພື່ອຄວາມຜິດບາບທັງຫຼາຍຂອງເຮົາ, ຊົງເສຍສະຫຼະແທນ - ພຣະເຢຊູຊົງທົນທຸກທໍລະມານແລະຕາຍເພື່ອບາບຂອງເຮົາ, ໃນສະຖານທີ່ຂອງເຮົາ - ເທິງໄມ້ກາງແຂນ! ດ່ັງນັ້ນເຮົາຈື່ງເຫັນການຮັບໃຊ້ຂອງພຣະຄຣິດຕໍ່ພຣະເຈົ້າ, ດັ່ງນັ້ນເຮົາຈື່ງເຫັນການເສຍສະຫຼະເພື່ອຈ່າຍໜີບາບໃຫ້ກັບເຮົາ.

**III**. **ປະການທີ່ສາມເຮົາເຫັນຄວາມລອດຂອງພຣະຄຣິດທີ່ນຳມາໃຫ້ເຮົາ**

ກະລຸນາຢືນຂື້ນແລະອ່ານອິດສະຢາ 52:15 ດັງໆ.

“ທ່ານກໍຈະເຮັດໃຫ້ບັນດາປະຊາຊາດເປັນອັນຫຼາຍຕົກຕະລຶງສັນນັ້ນບັນດາກະສັດກໍຈະປິດພຣະໂອດເພາະທ່ານນັ້ນເພາະເຂົາທັງຫຼາຍຈະເຫັນສິ່ງທີ່ບໍ່ມີໃຜບອກເຂົາແລະເຂົາຈະພິລະນາເຖິງສິ່ງທີ່ເຂົາບໍ່ເຄີຍໄດ້ຍິນ” (ອິດສະຢາ 52:15).

ກະລຸນານັ່ງລົງ. ດຣ.ຢັງໄດ້ເວົ້າຢູ່ໃນຂໍ້ນີ້ວ່າ ການເສຍສະຫຼະແລະຄວາມທຸກຂອງພຣະຄຣິດໃນຂໍ້ 14

ໄດ້ອະທິບາຍແລະນຳໃຊ້ຄື:

ຜູ້ພະຍາກອນອະທິບາຍນວ່າເປັນຫຍັງພຣະອົງ[ພຣະຄຣິດ]ຈື່ງເສຍໂສມ. ດັ່ງນັ້ນໃນສະຖານະການການເສຍໂສມນີ້ “ທ່ານກໍຈະເຮັດໃຫ້ບັນດາປະຊາຊາດເປັນອັນຫຼາຍຕົກຕະລຶງ” [ເຈາະຈົງ]ຄົນທີ່ຖືກທໍາລາຍເສຍໂສມຄືຜູ້ຮັບໃຊ້ ທີ່ເຮັດບາງຢ່າງເພື່ອຄົນອື່ນ, ນີ້ຄືການສະແດງເຖິງຄວາມບໍລິສຸດຂອງພຣະອົງ, ການເສຍໂສມຂອງພຣະອົງ[ໃນການທົນທຸກຂອງພຣະອົງ]ເປັນ…ສະຖານະ

ການທີ່ພຣະອົງເອງໄດ້ນຳການຊຳລະລ້າງມາສູ່ປະຊາຊາດ. ປະໂຫຍກ ທ່ານກໍ

ຈະແພ່ອອກໄປ [ຄຳເວົ້າ]ເໝືອນການກະຈາຍຂອງນ້ຳຫຼືເລືອດທີ່ຊົງຊຳລະ…

ມັນຄືວຽກຂອງ [ພຣະຄຣິດໃນຖານະປະໂລຫິດ] ທີ່ຊົງເຮັດເພື່ອຈຸດປະສົງໃນ

ການນໍາຄວາມບໍລິສຸດແລະການຊຳລະລ້າງມາສູ່ຜູ້ອື່ນ, ພຣະອົງເອງໃນຖານະປະໂລຫິດຈະຊົງແພ່ນ້ຳແລະພຣະໂລຫິດແລະຄວາມບໍລິສຸດສູ່ປະຊາຊາດເປັນອັນຫຼາຍ, ພຣະອົງຊົງກະທຳແບບນີ້ໃນຖານະຜູ້ທົນທຸກ ຊື່ງການທົນທຸກຄືເພື່ອນຳຄວາມບໍລິສຸດມາສູ່ຄົນທີ່ປະສົງຮ້າຍແລະປ່ຽນແປງພຶດຕິກຳຂອງພວກເຂົາ

(ເຫຼັ້ມດຽວກັນ ໜ້າ 338-339).

ແນ່ນອນເລື່ອງນີ້ຄືສຳເລັດຕາມຄຳພະຍາກອນ, ການປະກາດຂ່າວປະເສີດຂອງພຣະຄຣິດໄດ້ທຳລາຍຄວາມເຊື່ອຂອງລັດທິຢູດາຍແລະກາຍມາເປັນຄວາມເຊື່ອຂອງປະຊາຊາດ. ຈາກສະຕະວັດທີ່ໜື່ງ “ປະຊາຊາດຫຼາຍຊາດ” ໄດ້ຖືກປະກາດໄປ ແລະຜູ້ຄົນທົ່ວທຸກມຸມໂລກໄດ້ຮັບການຊຳລະໃຫ້ບໍລິສຸດໂດຍພຣະໂລຫິດຂອງພຣະເຢຊູ, ໄດ້ນຳພວກເຂົາສູ່ຄວາມລອດພົ້ນໃນພຣະເຢຊູຄຣິດ, ດຣ.ຢັງ ກ່າວວ່າ “ການປ່ຽນແປງພຶດຕິກຳຂອງຄົນທີ່ທຳຮ້າຍພຣະອົງ” .ເຖິງຢ່າງໃດກໍຕາມບໍ່ແມ່ນກະສັດທຸກອົງຂອງຫຼາຍຊາດຈະໄດ້ຮັບຄວາມລອດ, ແມ່ນ ພວກຄຣິສຕຽນໄດ້ແພ່ຂະຫຍາຍຢູ່ທົ່ວໂລກ, ແຕ່ເຂົາ “ປິດປາກໃສ່ພຣະອົງ” ແລະກາຍເປັນຄຣິສຕຽນແຕ່ຫຸ່ນ(ພາຍນອກ ຜູ້ແປ)ແລະບໍ່ໄດ້ຕໍ່ຕ້ານພຣະອົງ. ແມ້ກະທັ່ງປະຈຸບັນນີ້ ລາຊິນີເອລີຊາເບັດ ທີ່ 2 ກໍຍັງປິດປາກ “ໃສ່ພຣະອົງ” ແລະກົ້ມກາບລົງເຄົາລົບຕໍ່ພຣະອົງທີ່ວິຫານເວສມິນສະເຕີ ຕອນທີ່ພວກຄຣິສຕຽນຈັດການປະຊຸມນະມັສການ. ແລະຢ່າງໜ້ອຍ

ປະມຸກລັດຂອງຫຼາຍຊາດທັງໃນໂລກຕາເວັນຕົກແລະຕາເວັນອອກກໍໃຫ້ກຽດພຣະອົງເຊັ່ນກັນ, ແລະໃນຈຳນວນນັ້ນມີ ລາຊິນີ ວິກຕໍເຣຍ ກໍທຳການເຄົາລົບນັບຖືພຣະອົງຫຼາຍກວ່າສິ່ງໃດໝົດ. ຄວາມຈິງແລ້ວ ກໍຍັງມີຈັກກະພັດ ຄອນສະແຕນຕິນ ໃນຍຸກຕົ້ນຂອງພວກຄຣິສຕຽນແລະຄົນອື່ນໆອີກກໍໄດ້ໃຫ້ກຽດແກ່ພຣະອົງ.

“ເພາະເຂົາທັງຫຼາຍຈະເຫັນສິ່ງທີ່ບໍ່ມີໃຜບອກເຂົາແລະເຂົາຈະພິລະນາເຖິງສິ່ງທີ່ເຂົາບໍ່ເຄີຍໄດ້ຍິນ” (ອິດສະຢາ 52:15).

ການພະຍາກອນລ່ວງໜ້າຂອງຜູ້ພະຍາກອນນີ້, ຂ່າວປະເສີດຂອງພຣະຄຣິດໄດ້ແຜ່ຂະຫຍາຍໄປສູ່ປະ

ຊາຊາດໃນໂລກ.

“ທ່ານກໍຈະເຮັດໃຫ້ບັນດາປະຊາຊາດເປັນອັນຫຼາຍຕົກຕະລຶງ” (ອິດສະຢາ 52:15)

ແມ່ນແຕ່ປະທານາທິບໍດີຂອງສະຫະລັດອາເມລິກາ ເປັນຄຣິສຕຽນແຕ່ຊື່ເທົ່ານັ້ນ ກໍຍັງໄດ້ກົ້ມຫົວໃນຄຣິສ

ຕະຈັກແລະປິດປາກ “[ຂອງເຂົາ] ໃສ່ພຣະອົງ”.

ແຕ່ຂ້າພະເຈົ້າຕ້ອງຂໍກ່າວວ່າຄຳພະຍາກອນທີ່ປະເສີດນີ້ບໍ່ກ່າວເຖິງຫຼາຍຕໍ່ຊາດຢູໂລບ,ສະຫະລາ

ຊະອານາຈັກແລະອາເມລິກາຄືກັບທີ່ຄັ້ງໜື່ງເຄີຍເປັນ. ຄຣິສຕະຈັກຫຼາຍແຫ່ງໃນຕາເວັນຕົກມີຄວາມສັບ

ສົນແລະຂໍ້ຫຍຸ້ງຍາກເພາະສາເຫດການໂຈມຕີຂອງ “ເສລີພາບ” ຕໍ່ພຣະຄຳພີແລະຕໍ່ຄວາມອ່ອນແອ

ຂອງຄຣິສຕະຈັກຕ່າງໆຜ່ານທາງການບິດເບືອນຂ່າວປະເສີດໂດຍຟິນນີ ແລະຜູ້ຕິດຕາມເຂົາສະໄໝໃໝ່

ທີ່ສອນວິທີລອດໂດຍ “ການຕັດສິນໃຈ” ຕ່າງໆນາໆບໍ່ແມ່ນທາງພຣະຄຣິດທາງດຽວ, ສ່ວນໃນໂລກທີ່ສາມໄດ້ມີການຕື່ນຂື້ນແລະຟື້ນຟູ່ໃຫຍ່ ແຕ່ຄຣິສຕະຈັກທາງດ້ານຕາເວັນຕົກກັບກໍຍົງຄົງອ່ອນແອໄປ. ຈິດໃຈຂອງພວກເຮົາຕ່າງກໍຊື່ນຊົມຍິນດີເມື່ອເຮົາໄດ້ອ່ານການເພີ່ມຂື້ນຂອງຜູ້ຄົນໃນປະເທດຈີນ, ໃນອາຊີຕາເວັນອອກສຽງໃຕ້, ໃນອິນເດຍ ແລະສ່ວນອື່ນໆຂອງໂລກ ຊື່ງໄດ້ຫຼັງໄຫຼສູ່ການປະກາດຂ່າວປະເສີດໃນຊົ່ວໂມງນີ້ ແນ່ນອນ ພວກເຂົາຖືກຂົ່ມເຫງຕະຫຼອດ ເຊັ່ນດຽວກັບ ເທີທູລຽນ ໄດ້ກ່າວໄວ້ໃນສະຕະວັດທີ່ສອງວ່າ “ເລືອດຂອງຜູ້ສະຫຼະຊີວິດຄືເມັດພັນຂອງຄຣິສຕະຈັກ” ຄວາມຈິງທີ່ເຫັນໄດ້ຈາກປະເທດທີ່ສາມໃນເວລານີ້, ໃນເມື່ອອາເມລິກາແລະແຖວຕາເວັນຕົກທົ່ວໄປກຳລັງເຊື່ອມລົງຈາກພື້ນຖານຂອງຄຣິສຕຽນແລະບໍ່ສາມາດແກ້ໄຂພວກມະນຸດໄດ້, ເຮັດໃຫ້ຝ່າຍວິນຍານເກີດສົງໄສສັບສົນ ຄືກັບທີ່ສະເປີໂຈນທຳນາຍໄວ້:

ພຣະເຢຊູຄຣິດ*ຈະ*ບໍ່ເຜີຍແຜ່ແຕ່ພວກຢິວເທົ່ານັ້ນ ແຕ່ເຖິງຊາວຕ່າງຊາດທຸກແຫ່ງຫົນ, ແຜ່ນດິນທຸກແຫ່ງຈະໄດ້ຍິນເຖິງພຣະອົງແລະຮູ້ສຶກເຖິງການສະເດັດລົງມາຂອງພຣະອົງເໝືອນຫ່າຝົນທີ່ຕົກເທິງໃບຫຍ້າ. ຊາດເຜົ່າພັນມືດມົນທີ່ຫ່າງອອກໄປແລະຜູ້ອາໄສໃນດິນແດນທາງຕາເວັນຂື້ນຈະໄດ້ຍິນຄຳສອນຂອງພຣະອົງແລະຈະດື່ມດຳມັນ…ພຣະອົງຈະຊົງແຜ່ຕໍ່ຫຼາຍປະຊາຊາດດ້ວຍພຣະດຳລັດແຫ່ງພຣະຄຸນຂອງພຣະອົງ (ເຫຼັ້ມດຽວກັນ ໜ້າ 248)

ຂໍ້ຄວາມ“ຄຳທຳນາຍ” ຂອງສະເປີໂຈນເປັນຄວາມຈິງຫຼາຍກວ່າໃນທຸກມື້ນີ້ ຄຳເວົ້າຂອງລາວເຫຼົ່ານັ້ນ

ໄດ້ຜ່ານເວລາຫຼາຍຮ້ອຍປີມາແລ້ວ. ພວກເຮົາກໍມີຊື່ນຊົມຍິນດີກ່ຽວກັບເລື່ອງນີ້ເຊັ່ນກັນ ເອແມນ!

ຄຳສັນຍານີ້ຍັງບໍ່ໄດ້ສຳເລັດໝົດ ແຕ່ມັນຈະສຳເລັດ ເພາະພຣະໂອດຂອງພຣະເຈົ້າໄດ້ກ່າວມັນ

ໂດຍປາກຂອງອິດສະຢາ ຜູ້ພະຍາກອນ ຊື່ງເວົ້າວ່າ:

“ບັນດາປະຊາຊາດຈະມາຍັງຄວາມສະຫວ່າງຂອງເຈົ້າ” (ອິດສະຢາ 60:3)

“ຄວາມມັ່ງຄັ່ງຂອງບັນດາປະຊາຊາດຈະມາຍັງເຈົ້າ” (ອິດສະຢາ 60:5)

“ເບິ່ງແມ້ ພວກເຫຼົ່ານີ້ຈະມາຈາກເມືອງໄກ ແລະເບິ່ງແມ້ ບາງພວກມາຈາກ

ເໜືອແລະຈາກຕາເວັນຕົກ ແລະບາງພວກມາຈາກແຜ່ນດິນສະເວເນ”

(ອິດສະຢາ 49:12)

ເຈມສ໌ ຮັດສັນ ເທເລີ ມິດຊັນນາຣີຍຸກກ່ອນທີ່ໄປປະກາດທີ່ປະເທດຈີນກ່າວວ່າ ດິນແດນ“ຊິນິມ”

(ພຣະຄຳພີພາສາໄທ-ລາວເອີ້ນວ່າ ສະເວເນ)ຄືແຜ່ນດິນຂອງປະເທດຈີນ ເໝືອນກັບທີ່ພຣະຄຳພີສະບັບ ***ສະກໍຟິວສຶກສາ***ໄດ້ກ່າວເຖິງໃນໜັງສືອິດສະຢາ 49:12. ເຮົາຈະບໍ່ເຫັນດ້ວຍກັບທ່ານ ເທເລີແລະສະກໍຟິວໄດ້ແນວໃດໃນເມື່ອເຮົາເຫັນວ່າເຫດການນີ້ກຳລັງເກີດຂື້ນໃນປະເທດຈີນກ່ອນທີ່ຕາເຮົາຈະເບິ່ງເຫັນໃນທຸກມື້ນີ້? ແນ່ນອນວ່າມັນຄືຄວາມຈິງຢ່າງໜ້ອຍກໍໂດຍການເອົາມາປະຍຸກໃຊ້. ຄົນເປັນພັນໆໄດ້ກັບໃຈມາຫາພຣະຄຣິດທຸກຊົ່ວໂມງທີ່ປະເທດສາທາລະນະລັດປະຊຊາຊົນຈີນແລະທີ່ແຜ່ນດິນທີ່ຫ່າງອອກໄປອື່ນອີກ, ພວກເຮົາຕ່າງກໍມີຄວາມຍິນດີກ່ຽວກັບເລື່ອງນີ້.

ໃນປະເທດອາເມລິກາມີຂ້າຕະກອນທີ່ເກີດຈາກການເອົາລູກອອກເປັນສາມພັນຄົນທີ່ບໍ່ມີໃຜຊ່ວຍທຸກໆມື້ແລະຄຣິສຕະຈັກເປັນພັນໆໄດ້ປິດໂຕລົງ, ກົງກັນຂ້າມກັບປະເທດອື່ນໆທີ່ຢູ່ໄກອອກໄປພັນທະກິດຂອງພຣະຄຣິດກຳລັງຈະເລີນເຕີບໂຕແລະລຸລ່ວງໄປດ້ວຍດີ! ພຣະເຈົ້າຊົງອວຍພອນໃຫ້ມີຄົນກັບໃຈເພີ່ມຂື້ນພຣະເຈົ້າຊົງອວຍພຣະພອນໃຫ້ຄົນທີ່ໄດ້ຮູ້ຈັກກັບພຣະຄຣິດແລ້ວແລະເຕັມໃຈທົນທຸກເພື່ອພຣະນາມຂອງພຣະອົງ ຈະໄດ້ຮັບໄຊຊະນະທ່າມກາງປະຊາດທັງຫຼາຍໃນການສະເດັດມາຄັ້ງທີ່ສອງຂອງ

ພຣະອົງ.

ແຕ່ຂ້າພະເຈົ້າຂໍຖາມພວກທ່ານໃນເຊົ້າມື້ນີ້ວ່າ“ທ່ານຮູ້ຈັກັບພຣະຄຣິດແລ້ວຫຼືຫຍັງ? ເຮົາເຄີຍ

ແນມເບິ່ງພຣະອົງດ້ວຍຄວາມເຊື່ອບໍ ຜູ້ຊື່ງ “ເສຍໂສມຫຼາຍກວ່າມະນຸດຄົນໃດ” ເພື່ອຈ່າຍແທນຄວາມ

ບາບຂອງທ່ານ, ແມ່ນຂອງທ່ານ, ພຣະອົງໄດ້ແພ່(ພົມ)ພຣະໂລຫິດຂອງພຣະອົງເທິງຄວາມບາບຂອງ

ທ່ານທີ່ໄດ້ບັນທຶກໄວ້ໃນໜັງສືແຫ່ງຊີວິດໃນສະຫວັນແລ້ວຫຼືຫຍັງ? ທ່ານໄດ້ຮັບການຊຳລ້າງດ້ວຍພຣະ

ໂລຫິດຂອງພຣະເມສານ້ອຍທີ່ໄດ້ຍົກເອົາຄວາມບາບຂອງໂລກໄປແລ້ວບໍ? ຖ້າບໍ ເຮົາຈະປິດປາກຂອງ

ເຮົາຕໍ່ພຣະພັກຂອງພຣະອົງແລະກົ້ມກາບທີ່ພຣະເຢຊູແລ້ວຕ້ອນຮັບເອົາພຣະອົງມາເປັນພຣະຜູ້ຊ່ວຍໃຫ້

ພົ້ນສ່ວນຕົວຂອງທ່ານບໍ? ທ່ານພ້ອມທີ່ຈະເຮັດດຽວນີ້ບໍ?

ກະລຸນາຢືນຂື້ນແລະເປີດໜັງສືເພງຂອງທ່ານໄປທີ່ບົດທີ່ເຈັດເຮົາຈະຮ້ອງເພງກັນ.

ຄວາມຊົ່ວຊ້າອັນມະຫາສານຂອງມະນຸດໄດ້ວາງເທິງພຣະຜູ້ຊ່ວຍ

ເຊັ່ນດຽວກັບເສື້ອຜ້າທີ່ເສຍຫາຍ ພຣະອົງຖືກຖີ້ມເພາະຄົນບາບ

ຄືກັບຄົນບາບທີ່ຖືກຖີ້ມ

ໃນຄວາມໜ້າຢ້ານແຫ່ງຄວາມຕາຍພຣະອົງຮ້ອງໄຫ້ ຊົງອະທິຖານເພື່ອຂ້າ

ຄວາມຮັກແລະຄວາມຊົ່ວຊ້າຂອງຂ້າຖືກໂອບກອດ ເມື່ອຖືກຄຶງທີ່ຕົ້ນໄມ້

ເມື່ອຖືກຄຶງທີ່ຕົ້ນໄມ້

ໂອຄວາມຮັກອັນອັດສະຈັນ ຮັກເໜືອອື່ນໃດ ເຂົ້າເຖິງທຸກພາສາຂອງມະນຸດ

ຄວາມຮັກຊື່ງເປັນຈຸດສຳຄັນຂອງບົດເພງນິລັນດອນ

ບົດເພງນິລັນດອນ.

(ຄວາມຮັກໃນຄວາມເຈັບ ໂດຍ ວິວລຽມ ວິວລຽມສ໌ 1759

To the tune of “Majestic Sweetness Sits Enthroned”).

ຖ້າທ່ານຫາກຢາກຈະລົມກັບພວກເຮົາກ່ຽວກັບການວາງໃຈໃນພຣະຄຣິດແລະການເປັນຄຣິສຕຽນ, ກະລຸ

ນາຍ່າງໄປຂ້າງຫຼັງຫ້ອງປະຊຸມດຽວນີ້ເລີຍ ດຣ. ເຄແກນ ຈະພາທ່ານໄປບ່ອນທີ່ສະຫງົບງຽບເພື່ອທີ່ເຮົາ

ຈະສາມາດສົນທະນາກັນໄດ້. ກະລຸນາໄປຕອນນີ້ເລີຍ, ຂໍເຊີນ ດຣ. ແຊນ ນຳເຮົາອະທິຖານເພື່ອຜູ້ທີ່

ຕອບຮັບດ້ວຍ ເອແມນ.

**(ຈົບຄຳເທດສະໜາ)**

ທ່ານສາມາດອ່ານບົດເທດສະໜາຂອງ ດຣ. ໄຮເມີ ໄດ້ທຸກອາທິດເທິງອິນເຕີເນັດ

ທີ່ www.realconversion.com. ກົດໄປທີ່ “ບົດເທດສະໜາ ພາສາລາວ”

ຫຼືທ່ານຈະອີເມວຫາ ດຣ. ໄຮເມີ ທີ່ [rlhymersjr@sbcglobal.net](mailto:rlhymersjr@sbcglobal.net) ຫຼືຈະຂຽນຈົດໄປຫາທ່ານ

ທີ່ P.O. Box 15308, Los Angeles, CA 90015. ຫຼືໂທໄປທີ່ເບີ (818)352-0452.

ອ່ານພຣະຄຳພີກ່ອນເທດສະໜາໂດຍ ທ່ານ ອາເບວ ພຣຸດໂຮມ ໃນ ມັດທາຍ 27:26-36

ບັນເລງເພງກ່ອນເທດສະນາໂດຍ ທ່ານ ເບັນຈາມິນ ຄິນເຄດ ກຣິຟຟິນ

(ຄວາມຮັກໃນຄວາມເຈັບ ໂດຍ ວິວລຽມ ວິວລຽມສ໌ 1759

To the tune of “Majestic Sweetness Sits Enthroned”).

ໂຄງຮ່າງບົດເທດສະໜາ

**ຄວາມທຸກແລະໄຊຊະນະຂອງຜູ້ຮັບໃຊ້ພຣະເຈົ້າ**

**(ຄຳເທດສະໜາຕອນທີ່1 ໃນອິດສະຢາ 53)**

ໂດຍດຣ. ອາແອວໄຮເມີຈູເນຍ.

“ເບິ່ງແມ້ຜູ້ຮັບໃຊ້ຂອງເຮົາຂອງເຮົາຈະເຮັດຢ່າງມີສະຕິປັນຍາທ່ານຈະສູງເດັ່ນ

ແລະເປັນທີ່ເທີດທູນແລະທ່ານຈະສູງຫຼາຍດ້ວຍຄົນເປັນຈຳນວນຫຼາຍຕະລຶງເພາະທ່ານສັນໃດໜ້າຕາຂອງທ່ານເສຍໂສມຫຼາຍກວ່າມະນຸດຄົນໃດແລະຮູບຮ່າງຂອງ

ທ່ານກໍເສຍໂສມຫຼາຍກວ່າລູກທັງຫຼາຍຂອງມະນຸດຄົນໃດທ່ານກໍຈະເຮັດໃຫ້ບັນດາ

ປະຊາຊາດເປັນອັນຫຼາຍຕົກຕະລຶງສັນນັ້ນບັນດາກະສັດກໍຈະປິດພຣະໂອດເພາະທ່ານນັ້ນເພາະເຂົາທັງຫຼາຍຈະເຫັນສິ່ງທີ່ບໍ່ມີໃຜບອກເຂົາແລະເຂົາຈະພິລະນາເຖິງ

ສິ່ງທີ່ເຂົາບໍ່ເຄີຍໄດ້ຍິນ” (ອິດສະຢາ 52:13-15)

(ກິດຈະການ 8:34-35)

I. ປະການທີ່ໜື່ງ ເຮົາເຫັນການຮັບໃຊ້ຂອງພຣະຄຣິດຕໍ່ພຣະເຈົ້າ

ອິດສະຢາ 52:13; ຟີລິບປອຍ 2:7; ຟີລິບປອຍ 2:9; ກິດຈະການ 2:32-33

II. ປະການທີ່ສອງເຮົາເຫັນການເສຍສະຫຼະຂອງພຣະຄຣິດເພື່ອຄວາມບາບ

ອິດສະຢາ 52:14; ລູກາ 22:44; ອິດສະຢາ 50:6; ລູກາ 22:64; ມາລະໂກ 15:15

ໂຢຮັນ 19:1-3; ອິດສະຢາ 53:12

III. ປະການທີ່ສາມເຮົາເຫັນຄວາມລອດຂອງພຣະຄຣິດທີ່ນຳມາໃຫ້ເຮົາ

ອິດສະຢາ 52:15; 60:3, 5; 49:12